На основу Одлуке Скупштине Општине Шипово o кредитном задужењу општине Шипово број 02.013-24/24 од 08.04.2024. године, сагласности Министарства финансија Владе Републике Српске на кредитно задужење број: 06.04/400-398-1/24 од 08.04.2024. године и Одлуке Начелника о изузећу од примјене Закона о јавним набавкама Босне и Херцеговине број: 01-404-41/24 од 29.04.2024. године, а све у складу са одредбом члана 10a., тачка ф) Закона о јавним набавкама („Службени гласник БиХ", број 39/14 и 59/22), Начелник општине Шипово објављује

**ЈАВНИ ПОЗИВ**

**кредитним институцијама (банкама) за достављање понуда за прибављање финансијских средстава како би се рефинансирао неисплаћени дугорочни дуг и финансирале капиталне инвестиције путем дугорочног кредитног задужења Општине Шипово**

1. Општина Шипово (у даљем тексту: Општина) има намјеру провести поступак дугорочног кредитног задужења у износу од 5.000.000,00 КМ, за потребе рефинансирања неисплаћеног дугорочног дуга у износу од 4.283.060,28 КМ и финансирања дијела капиталних инвестиција у износу од 716.939,72 КМ планираних према Плану инвестирања и капиталних улагања Општине Шипово број 02-013-13/24 за 2024. годину.
2. Општи услове које Понуђач - банка мора испунити из овог јавног позива, су:

а) да Понуђач у кривичном поступку није осуђен правоснажном пресудом за кривична дјела организованог криминала, корупцију, превару или прање новца, у складу са важећим прописима у Босни и Херцеговини или земљи у којој је регистрован;

б) да Понуђач није под стечајем или да није предмет стечајног поступка, осим у случају постојања важеће одлуке о потврди стечајног плана или да није предмет поступка ликвидације, односно у поступку обустављања пословне дјелатности, у складу са важећим прописима у Босни и Херцеговини или земљи у којој је регистрован;

в) да је Понуђач испунио обавезе у вези са плаћањем пензионог, инвалидског осигурања и здравственог осигурања, у складу са важећим прописима у Босни и Херцеговини или прописима земље у којој је регистрован;

г) да је Понуђач испунио обавезе у вези са плаћањем директних и индиректних пореза, у складу са важећим прописима у Босни и Херцеговини или земљи у којој је регистрован;

д) Понуђачи морају бити регистровани за обављање дјелатности која је предмет Јавног позива.

1. Опис предмета јавног позива:

Предмет овог јавног позива је дугорочно кредитно задужење Општине код кредитне институције (банке) у износу од 5.000.000,00 КМ, за потребе реализације рефинансирања неисплаћеног дугорочног дуга у износу од 4.283.060,28 КМ и финансирања дијела капиталних пројеката у износу од 716.939,72 КМ планираних према Плану инвестирања и капиталних улагања Општине Шипово број 02-013-13/24 за 2024. годину, а које ће бити планиране ребалансом буџета Општине за 2024. годину, са промјењивом каматном стопом (везано за Еурибор) максимално до 6,00%, начин отплате су једнаки мјесечни ануитети, уз максимални рок отплате од 120 мјесеци (10 година), грејс период 6 мјесеци и инструментима обазбјеђења кредита (мјенице и бјанко вирмански налози Општине), у складу са важећом процедуром одабране банке.

1. Квалификованост банака за дугорочно кредитно задужење из тачке 1. овог Јавног позива извршиће се на основу сљедећих критеријума:

а) висина каматне стопе, до 6,00%;

б) висина накнаде за обраду кредита, до 0,1% износа одобреног кредита;

в) валута плаћања: КМ (конвертибилна марка)

г) врста каматне стопе - промјењива, везана за Еурибор, максимално до 6,00%;

д) рок отплате кредита, максимално до 10 година (120 мјесеци);

ђ) грејс период: 6 мјесеци;

е) плаћање главнице и камате: у мјесечним ануитетима.

Ранг листа ће бити састављена према растућем редосљеду ефективне каматне стопе, при чему ће банка са најнижом ефективном каматном стопом бити рангирана на првом мјесту.

1. Додјела уговора

Уговор ће се додијелити квалификованом Понуђачу који је испунио услове из тачке 2. и критерије из тачке 4., а у складу са ранг листом из тачке 4. овог јавног позива.

Кредитно задужење ће се користити за рефинансирање неисплаћеног дугорочног дуга и финансирање капиталних инвестиција у складу са Планом инвестирања и капиталних улагања Општине Шипово, а које ће бити планиране ребалансом буџета Општине за 2024. годину.

1. Заинтересоване банке, требају доставити сљедећу документацију:

а) Образац понуде (Прилог бр. 1)

б) Изјава (Прилог бр. 2)

Понуђач може уз своју понуду и Изјаву, (Прилог образац бр. 1 и образац бр. 2), одмах доставити и тражене доказе из тачке 2. од а) до д). Овим путем се Понуђач ослобађа накнадног достављања доказа ако буде изабран. Достављени докази морају бити оригинали или овјерене копије и не могу бити старији од три мејсеца, рачунајући од дана предаје понуде, а доставља их изабрани Понуђач у року не дужем од 5 (пет) дана од дана пријема Одлуке о избору понуђача. Докази морају бити физички достављени на протокол Општине Шипово, најкасније пети дан по пријему Одлуке о избору, а најкасније до 15:00 часова.

Понуђач којем буде додијељен уговор обавезан је да достави сљедеће документе којима ће потврдити вјеродостојност дате изјаве из тачке 6.:

* увјерење надлежног суда (према сједишту правног лица) којим доказује да у кривичном поступку није изречена правоснажна пресуда којом је осуђен за кривично дјело учешћа у криминалној организацији, за корупцију, превару или прање новца;
* потврду од Суда Босне и Херцеговине којом доказује да у кривичном поступку није изречена правоснажна пресуда којом је осуђен за кривично дјело учешћа у криминалној организацији, за корупцију, превару или прање новца;
* увјерење надлежног суда или органа управе код којег је регистрован понуђач, којим се потврђује да није под стечајем, нити је предмет стечајног поступка, да није предмет поступка ликвидације, односно да није у поступку обустављања пословне дјелатности;
* увјерење издато од стране надлежних институција којим се потврђује да је понуђач измирио доспјеле обавезе, а које се односе на доприносе за пензијско-инвалидско и здравствено осигурање;
* увјерење издато од стране надлежних институција којим се потврђује да је понуђач измирио доспјеле обавезе у вези са плаћањем директних и индиректних пореза.

в) Као доказ о испуњавању услова из тачке 2. д), Понуђач треба доставити:

- доказ о регистрацији у одговарајућем професионалном или другом регистру у земљи у којој су регистровани или да обезбиједе посебну изјаву или потврду надлежног органа којом се доказује њихово право да обављају професионалну дјелатност, која је у вези са предметом јавног позива. Достављени докази се признају, без обзира на којем нивоу власти су издати,

- дозвола за рад издата од стране Агенције за банкарство,

- ЈИБ и ПДВ број.

Образац понуде из тачке 6. а) овог јавног позива, Образац - Изјава из тачке 6. б) су саставни дио документације коју банка преузима на интернет страници Општине [(https://www.sipovo.net/)]((https://www.sipovo.net/)%20) ради пријаве за учешће на овај Јавни позив.

г) Прелиминарни отплатни план у складу са достављеном понудом.

1. Датум повлачења средстава кредита: 17.06.2024. године.

Рок кориштења средстава кредита: наредних 12 мјесеци.

1. Рок и начин достављања пријаве за учешће:

Пријава за учешће, заједно са пратећом документацијом, доставља се најкасније до 31.05.2024. године, до 10.00 часова, на протокол Општине Шипово. Јавно отварање понуда ће се одржати 07.06.2024. године у 12.00 часова, у сали бр.26 Општине Шипово, ул. Трг патријарха српског Павла бр.1. Понуђачи или њихови овлаштени представници, као и сва друга заинтересована лица могу присуствовати отварању понуда.

Обавјештење о резултатима избора доставиће се свим банкама које су доставиле пријаву за учешће (понуду).

Понуде важе 60 дана од дана отварања понуда.

Пријава за учешће доставља се у затвореној и запечаћеној коверти на адресу:

Општина Шипово

Трг патријарха српског Павла бр.1

70270 Шипово

На коверти обавезно назначити: „За Општину Шипово - Пријава на Јавни позив кредитним институцијама (банкама) за достављање понуда за прибављање финансијских средстава како би се рефинансирао неисплаћени дугорочни дуг и финансирале капиталне инвестиције путем дугорочног кредитног задужења Општине Шипово" - НЕ ОТВАРАТИ -.

Пријаве за учешће које буду достављене након наведеног рока неће бити разматране. Документацију за пријаву банке могу преузети на интернет страници Општине Шипово.

Јавни позив ће бити објављен на интернет страници Општине Шипово 30.04.2024. године.

Особе овлаштене за давање информација у вези са овим Јавним позивом:

Предраг Каурин: pedja.opstinasip@gmail.com

Милијана Јокић: finansije@sipovo.net

Број: 01-404-42/24

Датум: 29.04.2024. године

Н А Ч Е Л Н И К

Милан Ковач

**Прилог 1**

**Образац за понуду**

Број понуде: Датум:

**УГОВОРНИ ОРГАН:**

|  |  |
| --- | --- |
| Назив уговорног органа: | ОПШТИНА ШИПОВО |
| Адреса: | Трг патријарха српског Павла бр.1 |
| Сједиште: | 70270 Шипово |

**ПОНУЂАЧ:**

|  |  |
| --- | --- |
| Назив и сједиште понуђача : |  |
| Назив, адреса и ЈИБ за сваког члана групе понуђача (уколико се ради о групи понуђача): |  |
| Адреса : |  |
| ИД/ЈИБ: |  |
| Број жиро рачуна: |  |
| Да ли је понуђач у систему ПДВ: |  |
| Адреса за доставу поште: |  |
| е-маил: |  |
| Контакт особа: |  |
| Број телефона: |  |
| Број факса: |  |

ИЗЈАВА ПОНУЂАЧА:

У складу са Јавним позивом за дугорочно кредитно задужење Општине Фоча број: 01-404-42/24 од 29.04.2024. године који сте објавили на интернет страници Општине Шипово <(https://www.sipovo.net/> ) 30.04.2024. године, достављамо вам понуду и изјављујемо сљедеће:

Овом понудом одговарамо захтјевима из Јавног позива, у складу са условима утврђеним у Јавном позиву, критеријима и утврђеним роковима, без икаквих резерви или ограничења.

1. Висина каматне стопе, накнаде и рочност:

* Висина каматне стопе % годишње,
* Висина накнаде за обраду захтјева %
* Валута плаћања:
* Врста каматне стопе
* Рок отплате кредита
* Грејс период

1. Наша понуда важи (словима) дана.
2. Ако наша понуда буде одабрана, обавезујемо се доставити доказе o квалификованости који су тражени Јавним позивом.

Име и презиме особе која је овлаштена да представља Понуђача:

Потпис овлаштене особе:

Мјесто и датум:

Печат Понуђача:

Уз понуду је достављена сљедећа документација:

(Попис достављених докумената, изјава и образаца са називима истих)

1.

2.

3.

.

.

.

.

.

**Прилог 2**

**ИЗЈАВА**

У складу Јавним позивом за дугорочно кредитно задужење Општине Шипово број: 01-404-42/24 од 29.04.2024. године објављеним на интернет страници Општине Шипово <https://www.sipovo.net/> (у даљем тексту Јавни позив) ја, доле потписани, као овлаштена особа (у даљем тексту: Банка) под моралном и материјалном одговорношћу изјављујем да:

* 1. Банка изражава интерес за кредитирање општине Шипово, детаљно описаног у тачки 3. Јавног позива, на начин и под условима утврђеним Јавним позивом;
  2. Банка посједује потребне дозволе за рад;
  3. Банка у кривичном поступку није осуђена правоснажном пресудом за кривична дјела организованог криминала, корупцију, превару или прање новца, у складу са важећим прописима у Босни и Херцеговини или у земљи у којој је регистрована;
  4. Банка није под стечајем нити је предмет стечајног поступка, нити је предмет постпука ликвидације, нити је у поступку обустављања пословне дјелатности, у складу са важећим прописима у Босни и Херцеговини или у земљи у којој је регистрована;
  5. Банка је испунила обавезе у вези са плаћањем пензионог и инвалидског осигурања и здраственог осигурања, у складу са важећим прописима у Босни и Херцеговини или у земљи у којој је регистрована;
  6. Банка је испунила обавезе у вези с плаћањем директних и индиректних пореза, у складу са важећим прописима у Босни и Херцеговини или у земљи у којој је регистрована;

Прихватам да ће Општина Шипово одбити учешће Банке у поступку по овом Јавном позиву уколико је Банка пропустила доставити или је доставила погрешне податке у овој изјави или одбила потписати ову изјаву, или уколико Општина Шипово провјером утврди да Банка не испуњава један од квалификационих услова наведених у тачки 4. Јавног позива.

Изјаву дао:

(функција, име и презиме) Мјесто и датум давања изјаве:

Потпис и печат: